થોડા સમય પહેલાં રોહિત વેમુલાની આત્મહત્યા પછી વિપક્ષોએ સંઘ-ભાજપને દલિત વિરોધી ગણાવવાનું અભિયાન છેડયું હતું. જો સંઘ પોતાના દલિત એજન્ડાને લઇ ગંભીર છે તો તેણે એ સમજવું પડશે કે દલિતોને આગળ કરી તેમનો વિશ્વાસ ઝડપથી જીતી શકાશે, પરંતુ તેનો મતલબ એવો નથી કે દલિતો પ્રત્યે ધ્યાન નથી અપાયું, પરંતુ હવે જરૂરી એ બન્યું છે કે દલિતો, આદિવાસીઓ અને અન્ય પછાત જાતિઓ, એટલે સુધી કે મુસ્લિમો પણ સંઘની સાથે નજરે પડવા જોઇએ. માત્ર અનુયાયી સદસ્ય તરીકે નહીં પણ આગેવાનની દૃષ્ટિએ હોવા જોઇએ. સંઘે પોતાનાં સહયોગી સંગઠનોની તસવીર બનાવવા પણ ચિંતા કરવી પડશે અને જો આવું કરતા સમયે હિંદુ નામવાળાં સંગઠન દૂર ન થાય તે પણ જોવું પડશે. આ વખતે એ સારું થયું કે વેલેન્ટાઇન ડે પર બજરંગદળ જેવા સંગઠને હંગામો ન મચાવ્યો. સંઘે તેમને આગળ પણ ધમાલ કરતાં રોકવાં પડશે.